REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/54-21

2. mart 2021. godine

B e o g r a d

**Z A P I S N I K**

**22. SEDNICE ODBORA ZA USTAVNA PITANjA I ZAKONODAVSTVO**

**NARODNE SKUPŠTINE, ODRŽANE 1. MARTA 2020. GODINE**

 Sednica je počela u 12,00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Vuk Mirčetić, Olja Petrović, Luka Kebara, Uglješa Mrdić, Dubravka Kralj, Toma Fila, Željko Tomić, Ilija Matejić, Milenko Jovanov, i Violeta Ocokoljić.

Sednici su prisustvovali Arpad Fremond, zamenik člana Odbora Balinta Pastora i Vojislav Vujić, zamenik člana Odbora Marije Jevđić.

 Sednici nisu prisustvovali članovi Odbora Đuro Perić, Milena Popović i Jovan Palalić, niti njihovi zamenici.

 Sednici su prisustvovali i: Ema Dragulj, iz Uprave za javni dug Ministarstva finansija i Tatjana Bojić Jurić, samostalni savetnik u Ministarstvu kulture i informisanja.

Na predlog predsednika, Odbor je jednoglasno (14 glasova za) usvojio sledeći

**D n e v n i r e d:**

- Usvajanje zapisnika 20. i 21. sednice Odbora

1. Razmatranje Predloga zakona o potvrđivanju Okvirnog sporazuma o zajmu LD 2034 (2020) između Banke za razvoj Saveta Evrope i Republike Srbije za projektni zajam – Infrastruktura u kulturi, koji je podnela Vlada (broj 011-246/21 od 12. februara 2021. godine), u načelu.

Pre prelaska na odlučivanje o tački dnevnog reda, Odbor je jednoglasno (14 glasova za) usvojio zapisnike 20. i 21. sednice Odbora.

 **Prva tačka dnevnog reda:** Razmatranje Predloga zakona o potvrđivanju Okvirnog sporazuma o zajmu LD 2034 (2020) između Banke za razvoj Saveta Evrope i Republike Srbije za projektni zajam – Infrastruktura u kulturi, koji je podnela Vlada (broj 011-246/21 od 12. februara 2021. godine), u načelu

 U diskusiji je učestvovala Olja Petrović, član Odbora.

Odbor je razmotrio Predlog zakona o potvrđivanju Okvirnog sporazuma o zajmu LD 2034 (2020) između Banke za razvoj Saveta Evrope i Republike Srbije za projektni zajam – Infrastruktura u kulturi, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (14 glasova za).

Za izvestioca Odbora na sednici Narodne skupštine određen je predsednik Odbora.

 Sednica je završena u 12,10 časova.

 Sastavni deo zapisnika čine stenografske beleške.

 SEKRETAR PREDSEDNIK

 dr Radoje Cerović Jelena Žarić Kovačević